شامپیونلار لیگینده 1/8 فینال مرحله‌سی‌نین جاواب اویون‌لاری داوام ائدیر.
بو گون 1/4 فینالین داها ایکی ایشتیراکچی‌سی‌نین آدی معلوم اولدو.
"یوونتوس" اؤز مئیدانیندا "پورتو"نو قبول ائتدی. پرتغال-دا کئچیریلن ایلک اویوندا 2:0 حسابی ایله قالیب گلن تورین تمثیلچی‌سی بو دفعه رقیبین‌دن اوستون اولدو. رقیبینی 1:0 حسابی ایله مغلوب ائدن ایتالیان‌لار نؤوبتی مرحله‌یه یوکسلدی.
دیگر گؤروش اینگیلتره‌ده کئچیریلدی. "لسترسیتی" اؤز مئیدانیندا "سویلیا"نی سیناغا چکدی. ایسپانیادا کئچیریلن ایلک گؤروشده میدان صاحب‌لری 2:1 حساب‌لی غلبه قازاندیغین‌دان تیملرین شانس‌لاری برابر قیمتلندیریلیردی. سون واخت‌لار اینام‌لی اویونو ایله دقت چکن "لسترسیتی" بو اوغورون داوامینی "سویلیا" ایله اویوندا دا گتیریب. "تولکولر" ایکی جاواب‌سیز گل ایله 1/4 فینالا آدلاییب. بو، ایلک دفعه شامپیونلار لیگینده ایشتیراک ائدن تیم اوچون تاریخی اوغوردور.
14 مارت
شامپیونلار لیگی
1/8 فینال مرحله‌سی، جاواب اویون‌لاری
یوونتوس (ایتالیا) - پورتو (پرتغال) - 0:1
ایلک اویون - 0:2
لسترسیتی (اینگیلتره) - سویلیا (ایسپانیا) - 0:2
ایلک اویون - 2:1
